钦定古今图书集成/明伦汇编/氏族典/第491卷 > 《凌迪知万姓统谱》 > 邝璠
## 钦定古今图书集成/明伦汇编/氏族典/第491卷 > 《凌迪知万姓统谱》 > 邝璠

按《万姓统谱》：“璠字廷瑞，任丘人。正德进士。初任吴县
知县，以能称。正德辛未，擢守瑞州。莅任日，华林盗猝
至，璠率子弟仆从挟民兵登谯楼，发毒矢射却之。贼
退，多方剿捕，筑城堡，逾年贼灭民安。又毁淫祠，兴学
校，种种惠政，执法不私。因忤时贵，罢归。瑞人叹慕，祀
遗爱祠。”